У Вікіпедыі ёсць артыкулы пра іншых асоб з прозвішчам Цветкавіч.

**Мірка Цветкавіч** (сербск.: Мирко Цветковић; нар.1950, Заечар) — сербскі дзяржаўны дзеяч, эканаміст, кандыдат эканамічных навук. Старшыня Ураду Сербіі.

Біяграфія
---------

Мірка Цветкавіч нарадзіўся 16 жніўня 1950 года ў горадзе Заeчар ва ўсходняй Сербіі, у беднай сям’і.

Бацькі — бацька Србалюб, эканаміст па адукацыі. Дзед быў настаўнікам, забіты ў 1941 годзе ў Крагуевацы нямецкімі захопнікамі.

Пачатковую і сярэднюю школу скончыў у Заeчары. Скончыў эканамічны факультэт Бялградскага ўніверсітэта. Там абараніў кандыдацкую дысертацыю і кваліфікацыйную працу на доктарскую ступень.

У 1980-я гады быў у ліку першых сербскіх экспертаў, якія працавалі дараднікамі Сусветнага банка. Быў заняты ў праектах у Пакістане, Індыі і Турцыі.

Цветкавіч працаваў у Эканамічным Інстытуце на працягу шасці гадоў, сем гадоў у кансультатыўнай фірме і фірме CES Mecon, дзе працаваў як кансультант.

Аўтар шэрагу навуковых артыкулаў, пераважна па эканоміцы.

Валодае англійскай мовай. Грае на кларнеце.

Праца Цветкавічa ва Урадзе
--------------------------

З студзеня 2001 працаваў намеснікам міністра Эканомікі і Прыватызацыі.
З 2003 да 2004 ён быў Дырэктарам Агенцтва Прыватызацыі, пад яго кіраўніцтвам была распрацавана праграма прыватызацыі і ажыццёўлена яе тэхнічная падрыхтоўка. Пасля адстаўкі не рабіў абсалютна ніякіх заяў і не ўдзельнічаў у грамадскім жыцці, заняўшыся аналітычнай і кансультацыйнай дзейнасцю.

У 2005 ён стаў Адмысловым Дараднікам пры Кансультацыі Селектарнай сувязі прэзідэнта.

У 2007 годзе, тады яшчэ невядомы шырокай публіцы, па ініцыятыве Б. Тадзіча, быў прызначаны міністрам фінансаў Сербіі.

Прэм’ер-міністр Сербіі
----------------------

27 чэрвеня 2008 Прэзідэнт Борыс Тадзіч абраў Цветкавіча Прэм’ер-міністрам пасля парламенцкіх выбараў, якія былі праведзеныя ў траўні.

7 ліпеня абраны прэм’ер-міністрам. У выніку галасавання ў парламенце давер Цветкавічу і яго кабінету выказалі 127 дэпутатаў парламента. У момант прызначэння Старшынёй Урады — беспартыйны.

Функцыянаванне новага кабінета міністраў, па словах Цветкавіча, будзе будавацца на прынцыпах еўрапейскай інтэграцыі, змагання за захаванне косаўскай аўтаноміі ў складзе Сербіі, умацавання эканомікі і сацыяльнай сферы, змагання з карупцыяй і крыміналам і выканання міжнародных абавязанняў. Ён таксама паабяцаў паскорыць эканамічныя і іншыя рэформы, прадугледжаныя дамовай з ЕС.
Цветкавіч заявіў, што ён і члены яго ўрада прыхільныя справе захавання Косава ў складзе Сербіі: «Паміж чальцамі кааліцыі існуе поўная згода адносна таго, што новы ўрад ніколі не прызнае незалежнасці Косава».

Новы прэм’ер-міністр Сербіі мае рэпутацыю эканаміста-тэхнакрата і, як піша «Палітыка», не належыць да «балканскага тыпа лідара». Цветкавіч карыстаецца вялікім аўтарытэтам сярод эканамістаў і бізнесменаў.

Сям’я
-----

Цветкавіч жанаты, і мае двух дзяцей (дачка Вольгу і сына Аляксандра).

Зноскі
------

1. ↑  Mirko Cvetković // Brockhaus Enzyklopädie / Hrsg.: Bibliographisches Institut & F. A. Brockhaus, Wissen Media Verlag Праверана 9 кастрычніка 2017.<a href='https://wikidata.org/wiki/Track:Q464633'></a><a href='https://wikidata.org/wiki/Track:Q2586178'></a><a href='https://wikidata.org/wiki/Track:Q237227'></a>
2. ↑  Mirko Cvetkovic // Munzinger Personen Праверана 9 кастрычніка 2017.<a href='https://wikidata.org/wiki/Track:Q107343683'></a>

|  |  |
| --- | --- |
| ⚙️   Слоўнікі і энцыклапедыі | Brockhaus · OpenSanctions |
| Нарматыўны кантроль | GND: 1050649222 · ISNI: 0000 0000 4523 5533 · LCCN: n2003116152 · VIAF: 4315290 |